stanford-oval/wikipedia huggingface dataset:
Ford Probe
Aiheesta muualla

Kuvia tai muita tiedostoja aiheesta Ford Probe Wikimedia Commonsissa
Yhdysvalloissa myymä tai valmistama mallisto
| --- | --- |
Nykyiset henkilöautot:  Fiesta  Focus  Fusion / Fusion Energi  Mustang  Taurus 
Nykyiset SUV:t, vanit ja hyötyajoneuvot:  EcoSport  Edge  Escape  Expedition  Explorer  Flex  F-sarja  Ranger  Super Duty  Transit  Transit Connect 
Tuotannosta poistuneet henkilöautot:  Quadricycle  A / AC  C  B  F  K  N / R / S  T  A (1927)  B / 18 / 40   48  1937 Ford  De Luxe Ford  1941 Ford  1949 Ford  1952 Ford  1955 Ford  1957 Ford  1960 Ford  300  Aspire  C-Max / C-Max Energi  Crown Victoria  Contour  Country Sedan  Country Squire  Crestline  Custom  Custom Deluxe  Customline  Deluxe  Elite  Escort  Think Neightbour  EXP  Fairlane  Fairmont  Falcon  Festiva  Five Hundred  Galaxie  Granada  GT  GT40  LTD  LTD II  Mainline  Maverick  Pinto  Probe  Shelby Mustang  Special  Standard  Station Wagon  Super Deluxe  Telstar  Tempo  Thunderbird  Torino  V8  XL 
Tuotannosta poistuneet SUV:t, vanit ja hyötyajoneuvot:  Trucks 1903-1919  Trucks 1920-1929  Trucks 1930-1939  Trucks 1940-1949  Trucks 1950-1959  Trucks 1960-1969  Trucks 1970-1979  Trucks 1980-1989  Trucks 1990-1999  Trucks 2000-2009  E  TT  AA  BB  F-sarja  B-sarja  C-sarja  L-sarja  M151 MUTT  Cargo  LCF  Courier  E-sarja  Econoline  Aerostar  Bronco  Bronco II  Escape Hybrid  Excursion  Freestar  Freestyle  Ranchero  Taurus X  Windstar
Kiharu Nakamura

| Kiharu Nakamura> 中村喜春.Henkilötiedot |
| --- | --- |
Syntynyt: 1913 Japani
Kuollut: 5. tammikuuta 2004 New York, Yhdysvallat
Ammatti:  geisha
Muut tiedot
Merkittävät teokset: Edokko geisha ichidaiki (1983)
Kiharu Nakamura (jap. 中村喜春, 1913 – 5. tammikuuta 2004) oli japanilainen geisha, jota on joskus kuvailtu viimeiseksi tai yhdeksi viimeisistä "aidoista" geishoista. Nakamuran vuonna 1983 julkaistu omaelämäkerta Edokko geisha ichidaiki oli bestseller.
Elämäkerta

Kiharu Ihara Nakamura eli alkuperäiseltä nimeltään Kazuko Yamamoto syntyi vuonna 1913. Eri lähteet mainitsevat hänen syntyneen Tokiossa tai muutaneen kaupunkiin lapsena Hokkaidōlta. Nakamuran perhe oli vauras ja hänen isänsä oli lääkäri. Nakamura ilmoitti 15-vuotiaana vanhemmilleen haluavansa geishaksi. Vaihtoehtona olisi ollut tuolloin Japanissa yleinen järjestetty avioliitto. Hänen vanhempansa vastustivat aluksi ajatusta, mutta päästivät lopulta Nakamuran opiskelemaan ammattiin.
Nakamura opiskeli geishaksi Shinbashissa Tokiossa. Maikona eli geishaoppilaana hän opiskeli esimerkiksi tanssia, soittamista ja laulamista. Geishana hän otti nimen Kiharu, joka tarkoittaa iloista kevättä. Nakamura opiskeli myös englannin kieltä, jota monet japanilaiset eivät vielä tuolloin taitaneet. Englannin kielen taitojensa takia Nakamura olikin suosittu myös länsimaalaisten keskuudessa ja hänen kuuluisiin asiakkaisiinsa lukeutuivat esimerkiksi Babe Ruth, Charlie Chaplin ja Jean Cocteau. Toisen maailmansodan sytyttyä viranomaiset halusivat Nakamuran vakoilevan ulkomaalaisia asiakkaitaan. Sen sijaan Nakamura avioitui diplomaatti Shintaro Otan kanssa ja muutti tämän mukana Kalkuttaan. Pari palasi Japaniin sodan vielä kuluessa ja lopulta he erosivat. Tokio oli kärsinyt mittavia tuhoja ilmapommitukissa ja Nakamura vietti sodan ajan maaseudulla palaten Tokioon vasta sodan päätyttyä vuonna 1945. Japani miehitettiin ja monet tavalliset naiset alkoivat esittäytyä geishana toimien kuitenkin tavallisten prostituoitujen tapaan myyden palvelujaan sotilaille. Nakamura alkoi pitää geishojen mainetta menneenä ja hän muutti toisen aviomiehensä kanssa Yhdysvaltojen New Yorkiin vuonna 1956.
Yhdysvalloissa Nakamurasta tuli perinteisten japanilaisten taiteiden asiantuntija. Hän neuvoi esimerkiksi Anna Moffoa tämän roolissa Cio-Cio-Sanina oopperassa Madama Butterfly. Hän matkusti myös ajoittain Japaniin osallistuen television keskusteluohjelmiin ja pitäen luentoja. Vuonna 1983 hän julkaisi omaelämäkertansa Edokko geisha ichidaiki, josta tuli bestseller. Kirjassa käsiteltiin muuttunutta käsitystä geishan ammatista ja ammatin julkisuuskuvan alennustilaa. Nakamura kuoli 91-vuotiaana New Yorkissa 5. tammikuuta 2004.
Päätalo (elokuva)

| Päätalo |
| --- | --- |
 Elokuvan kansikuva julkaisu
Ohjaaja:  Hannu Kahakorpi
Käsikirjoittaja:  Elina Halttunen
Perustuu:  Kalle Päätalon romaanisarjan Juuret Iijoen törmässä osiin Muuttunut selkonen, Epätietoisuuden talvi, Iijoelta etelään,Pato murtuu ja Hyvästi, Iijoki
Tuottaja:  Marko Röhr Asko Apajalahti Mikko Tenhunen
Säveltäjä:  Pessi Levanto
Kuvaaja:  Jarkko T. Laine
Leikkaaja:  Benjamin Mercer
Lavastaja:  Pentti Valkeasuo
Pääosat:  Kai Lehtinen Susanna Anteroinen Nina Jääskeläinen Pirjo Leppänen Kari Hietalahti
Valmistustiedot
Valmistusmaa:  Suomi
Tuotantoyhtiö:  MRP Matila Röhr Productions
Ensi-ilta:   26. syyskuuta 2008
Kesto:  107 min
Alkuperäiskieli:  Suomi
Budjetti:  1 200 000 €
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Päätalo on vuonna 2008 valmistunut Kalle Päätalon elämästä vuosina 1951–1958 kertova elokuva. Se kuvattiin vuonna 2007. Pääosia elokuvassa esittävät Kai Lehtinen, Susanna Anteroinen, Nina Jääskeläinen, Pirjo Leppänen, Kari Hietalahti ja Antti Virmavirta. Elokuvan on ohjannut Hannu Kahakorpi.
Elokuva aloitti teatterikierroksensa 26. syyskuuta 2008 ja sai sen kuluessa 117 478 katsojaa. Yle TV2 esitti elokuvan kolmiosaisena sarjana lauantaisin 2.10.2010 alkaen.
Näyttelijät

| 0 | 1 | 2 |
| --- | --- | --- |
|  Kai Lehtinen  | … |   Kalle Päätalo   |
|  Susanna Anteroinen  | … |   Leena Päätalo   |
|  Nina Jääskeläinen  | … |   Laina Päätalo   |
|  Pirjo Leppänen  | … |   Riitu Päätalo   |
|  Eero Schroderus  | … |   Hermanni Päätalo, "Herkko"   |
|  Antti Virmavirta  | … |   Ilmari Vouvila   |
|  Kari Hietalahti  | … |   Veikko Moilanen   |
|  Ahti Jokinen  | … |   Kummun Kalle   |
|  Mira Kivilä  | … |   Salli Lisäkäs   |
|  Janne Virtanen  | … |   Ville Repo   |
|  Maija Paunio  | … |   Sinikka Arjala   |
|  Hannu Kahakorpi  | … |   Pankinjohtaja 1   |
|  Anneli Ranta  | … |   Alli Kuusinen   |
Vastaanotto

Film-O-Holic.com-elokuvasivuston Juha Rosenqvistin mielestä elokuva keskittyy valitettavasti vain Päätalon varhaisvuosiin eikä juuri lainkaan kirjailijauraan, joka ei edes oikein selity laajasti kuvatulla nuoruusaineistolla. Taitavasta kuvaajasta huolimatta elokuva noudattelee pikemminkin arkista tv-elokuvien kuin valkokangaselokuvien estetiikkaa. Parhaana puolena Rosenqvist pitää elokuvan avaamaa ikkunaa sodanjälkeiseen Suomeen, jossa kiivas rakentaminen, teollistuminen ja kaupungistuminen muuttivat lopullisesti Suomineidon luonteen.
Aiheesta muualla

Päätalo (elokuva) Internet Movie Databasessa (englanniksi)
Päätalo Elonet.
Filip Chytil

| Filip Chytil |
| --- | --- |

Henkilötiedot
Syntynyt: 5. syyskuuta 1999 (ikä 25) Kroměříž, Tšekki
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  87 kg
Seura
Seura:  Vancouver Canucks
Sarja:  NHL
Pelinumero:  72
Pelaajaura
Pääsarjaura:  2016–
Aik. seurat:  HC Zlín (ČEL) New York Rangers (NHL) Hartford Wolf Pack (AHL)
NHL-varaus:  21. varaus, 2017 New York Rangers
Filip Chytil (s. 5. syyskuuta 1999 Kroměříž, Tšekki) on tšekkiläinen jääkiekkoilija, joka pelaa NHL-joukkue Vancouver Canucksissa. New York Rangers varasi hänet ensimmäisellä kierroksella 21. pelaajana kesällä 2017. Chytil on pelipaikaltaan keskushyökkääjä, mutta hän osaa pelata myös laidassa. Hockeyprospect.com -sivuston mukaan Chytil on dynaaminen ja offensiivinen pelaaja, joka pelaa hyvin kovassa vauhdissa ja käyttää saamaansa tilaa hyväkseen.
Ura > Seuraura

Chytil on HC Zlínin kasvatti. Hän oli kaudella 2014–2015 seuran C-nuorten paras maalintekijä ja toiseksi paras pistemies Jan Václavekin jälkeen tehoilla 30+18=48. Chytil jakoi myös tehoilla 4+6=10 Tšekin C-juniorisarjan pudotuspelien pistepörssin toisen sijan KLH Chomutovin Jan Svobodan kanssa edellään vain HC Pardubicen Filip Zadina. Kaudella 2015–2016 hän oli Zlínin B-nuorten toiseksi paras pistemies Daniel Dlabajan jälkeen tehoilla 28+22=50.
Kaudella 2016–2017 Chytil murtautui vain 17-vuotiaana HC Zlínin Extraliga-joukkueen kokoonpanoon. Hänen tulokaskautensa toi 38 runkosarjaottelussa tehot 4+4=8 ja kahdessa playoff-ottelussa tehot 1+1=2.
New York Rangers varasi Chytilin ensimmäisellä kierroksella 21. pelaajana NHL:n varaustilaisuudessa 2017. Samana kesänä hänet varasi myös OHL-joukkue North Bay Battalion koko CHL:n varaustilaisuuden seitsemäntenä pelaajana. Jo saman kesän heinäkuussa Chytil teki Rangersin kanssa kolmivuotisen tulokassopimuksen. Hän esitti syksyn harjoitusleirillä vahvoja otteita ja Chytil otti paikan Rangersin NHL-kauden 2017–2018 avauskokoonpanosta. Hän nousi yhteen joukkueen kärkiketjuista laidoilleen Rick Nash ja Mats Zuccarello. Chytil teki näin ollen NHL-debyyttinsä runkosarjan avauskierroksella 5. lokakuuta 2017 Colorado Avalanchea vastaan. Hän sai ottelussa jääaikaa lopulta 7.40 minuuttia. Chytil keräsi myös yhden kahden minuutin jäähyn kampituksesta ja hänelle merkittiin ottelusta teholukema -1. Kahden Rangersissa pelatun ottelun jälkeen seura lähetti Chytilin AHL-joukkue Hartford Wolf Packin vahvuuteen. Hän pelasi siellä suurimman osan kaudestaan tehden 46 runkosarjaottelussa tehot 11+20=31. Chytilin teholukema +1 riitti yli puolet kaudet pelanneista joukkueen sisäisen tehotilaston voittoon. NHL:ssä hän pelasi kauden aikana yhdeksän runkosarjaottelua tehopistein 1+2=3. Chytilin NHL-uran avausmaali syntyi runkosarjan viidenneksi viimeisellä kierroksella 30. maaliskuuta 2018 Tampa Bay Lightningia vastaan.
Heinäkuussa 2021 Chytil solmi kahden vuoden ja arvoltaan 4,6 miljoonan dollarin jatkosopimuksen Rangersin kanssa. Maaliskuussa 2023 Chytil teki Rangersin kanssa nelivuotisen ja yhteensä 17,75 miljoonan dollarin arvoisen jatkosopimuksen.
Kaudella 2023–2024 marraskuussa pelatussa ottelussa Carolina Hurricanesia vastaan Chytil koki uransa neljännen aivotärähdyksen ja hänet asetettiin sairaslistalle. Hän oli sivussa loput runkosarjasta ja palasi kaukaloon toukokuussa 2024 pudotuspeliotteluun Hurricanesia vastaan.
Helmikuussa 2025 Rangers kauppasi Chytilin, Victor Mancinin ja ehdollisen ensimmäisen kierroksen varausvuoron vuoden 2025 varaustilaisuudessa Vancouver Canucksiin vaihdossa J. T. Milleriin, Erik Brännströmiin ja Jackson Dorringtonin pelaajaoikeuksiin.
Ura > Maajoukkueura

| Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Maa:   Tšekki> Miesten jääkiekko. |
| --- | --- | --- | --- |
|  Kultaa | Břeclav 2016 | jääkiekko |  |
Chytil edusti Tšekkiä MM-kilpailuissa vuonna 2018. Yhteensä hän on pelannut 13 A-maaottelua tehopistein 3+2=5. Chytil teki A-maajoukkuedebyyttinsä vain 18-vuotiaana Carlson Hockey Gamesissa 19. huhtikuuta 2018 Prahan Tipsport Arenalla Suomea vastaan. Hänet merkittiin Tšekin kakkosketjun keskelle laidoilleen Filip Zadina ja Dmitrij Jaškin. Ensimmäisen A-maajoukkuemaalinsa Chytil teki samassa turnauksessa kolmannessa ottelussaan 22. huhtikuuta 2018 Venäjää vastaan.
Chytil pelasi myös alle 20-vuotiaiden MM-kilpailuissa vuonna 2018 sekä alle 18-vuotiaiden MM-kilpailuissa vuonna 2017. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Chytil voitti kultaa. Hän pelasi myös World U-17 Hockey Challengessa vuonna 2015. Yhteensä Chytil on pelannut seitsemän nuorten ja 43 poikien maaottelua.
Rašid Nežmetdinov

| Rašid Nežmetdinov> Рашид Нежметдинов  Рәшит Нәҗметдинов |
| --- | --- |
 Nežmetdinovin hauta Arskoje -hautausmaalla Kazanissa.
Henkilötiedot
Koko nimi:  Rašid Gibjatovitš Nežmetdinov
Syntynyt: 15. joulukuuta 1912 Aktjubinsk, Venäjän keisarikunta
Kuollut: 3. kesäkuuta 1974 Kazan, Neuvostoliitto
Kansalaisuus:   Neuvostoliitto
Shakinpelaaja
Titteli:  kansainvälinen mestari
Rašid Gibjatovitš Nežmetdinov (ven. Рашид Гибятович Нежметдинов, tat. Рәшит Һибәт улы Нәҗметдинов, Rəşit Hibət ulı Nəcmetdinov;  15. joulukuuta 1912 Aktjubinsk, Venäjän keisarikunta – 3. kesäkuuta 1974 Kazan, Neuvostoliitto)  oli tataaritaustainen neuvostoliittolainen shakinpelaaja sekä shakkikirjailija. Hän oli kansallisen mestaritason pelaaja sekä shakissa että tammessa. Hän sai shakin kansainvälisen mestarin arvonimen vuonna 1954.
Nuoruus

Nežmetdinov syntyi köyhään maanviljelijäperheeseen Aktjubinskissa, Venäjän keisarikunnassa. (Nykyisin kaupunki tunnetaan nimellä Aqtöbe ja se sijaitsee luoteis-Kazakstanissa.) Nežmetdinovin vanhemmat olivat syntyperältään tataareja. Vanhemmat kuolivat pojan ollessa nuori ja Rašidin vanhemman veljen oli elätettävä perhe. Perhe muutti piakkoin Kazaniin, Tataarien autonomiseen neuvostasavaltaan. Siellä Nežmetdinov eli vuosia puutteessa.
Nežmetdinov oppi nuorena pelaamaan shakkia ja tammea katsomalla, kuinka muut pelasivat. Hänellä oli luontaista lahjakkuutta molemmissa peleissä ja hänestä tuli pian taitava pelaaja. 25-vuotiaana hän päätti kuitenkin keskittyä yksinomaan shakin pelaamiseen. Peliuran keskeytti toinen maailmansota, jonka aikana Nežmetdinov palveli sotilaana Neuvostoliiton armeijassa. Hänet kutsuttiin palvelukseen vuonna 1941. Sodan aikana hänen sijoituspaikkansa oli aluksi Baikalissa. Sodan päätyttyä hän palasi takaisin Kazaniin.
Kazanissa järjestettiin 1949 tammipelin Neuvostoliiton mestaruusturnauksen karsintakilpailu, johon Nežmetdinov osallistui ja voitti kisan tuloksella 12/16 häviämättä yhtään peliä. Suorituksesta hän sai Neuvostoliiton kansallisen mestarin arvon. Neuvostoliiton tammimestaruusturnauksen finaalissa hän sijoittui toiseksi.
Rašid Nežmetdinovin veli oli Stalin-palkinnon saanut neuvostokirjailija Kavi Nadžmi.
Shakkiura

Shakinpelaajanakin Nežmetdinov kehittyi nopeasti. Hän osallistui 15-vuotiaana 1927 alle 18-vuotiaiden pelaajien turnaukseen, jossa voitti kaikki 15 peliään. Vuonna 1929 hän voitti Kazanin kaupungin nuorten mestaruuden. Vuonna 1930 hän osallistui Kazanin mestaruusturnaukseen voittaen kisan. Suorituksensa perusteella hän korottui ensimmäiseen luokkaan. Mestariehdokkaaksi hän korottui voittaessaan vuonna 1939 yhteisliittoturnauksen Rostov-na-Donussa tuloksella 9/10.
Toisen maailmansodan jälkeen Nežmetdinovin pelivahvuus kohosi nopeasti. Vuonna 1946 hän voitti Berliinissä Neuvostoliiton miehitysalueella pelatun pienehkön turnauksen, jossa hänen taakseen jäi mm. tuleva Ukrainan mestari Isaak Lipnitski. Kotiutuksen jälkeen hän 1947 sijoittui Venäjän mestaruusturnauksessa toiseksi Nikolai Novotelnovin jälkeen. Samana vuonna hän osallistui vielä yhteisliittoturnaukseen mestariehdokasluokassa ja voitti kisan. Kisan voittaja pääsi vuonna 1948 ottelemaan kansallisen mestarin arvonimestä Vladas Mikėnasia vastaan. Ottelu päättyi tasan 7–7, mutta sääntöjen mukaan kansallisen shakkimestarin arvoa ei voitu myöntää, jos ottelu päättyi ratkaisemattomana. Nežmetdinovista ei vielä tullut shakkimestaria. Shakkimestari hänestä tuli vasta hänen voitettuaan Venäjän sosialistisen neuvostotasavallan mestaruusturnauksen vuonna 1950. Hän voitti Venäjän mestaruuden myös vuosina 1951, 1954, 1957 ja 1958 . Mestaruuksien lisäksi hän oli Venäjän mestaruuskisassa hopealla 1954 ja 1961, jakoi toista sijaa 1956 sekä kolmatta sijaa 1963.
Nežmetdinov osallistui neljä kertaa (1954, 1957, 1959 ja 1961) Neuvostoliiton mestaruuskilpailuihin. Parhaan tuloksensa (jaettu seitsemäs sija) näistä kilpailuista hän saavutti Kiovassa vuonna 1954.
Vuonna 1954 Nežmetdinov osallistui ainoaan Neuvostoliiton ulkopuolella pelaamaansa huipputurnaukseen Bukarestissä. Hän sai toisen sijan tuloksella 12,5/17 (+10 =5 –2) ja jäi ainoastaan puoli pistettä kisan voittaneesta Viktor Kortšnoista. Kansainvälinen shakkiliitto FIDE myönsi tuloksen perusteella Nežmetdinoville kansainvälisen mestarin arvonimen. Bukarestin turnauksesta on tullut kuuluisaksi Nežmetdinovin peli italialaista Enrico Paolia vastaan. Nežmetdinov sai kyseisestä pelistä ensimmäisen kauneuspalkinnon.
Sittemmin Nežmetdinov pelasi ainoastaan Neuvostoliiton alueella. Vuonna 1961 hän jakoi Mark Taimanovin takana toista sijaa Tšigorinin muistoturnauksessa ja 1964 hän oli Vladimir Antošinin ja Vladimir Bagirovin jälkeen kolmas Bakun kansainvälisessä turnauksessa. Viimeisen turnauksensa (Latvian avoin mestaruusturnaus) hän pelasi vuonna 1973 ja sijoittui melko heikkotasoisessa kilpailussa vasta kolmanneksi.. Kisan aikana hän sairastui, eikä pystynyt pelaamaan kaikkia pelejään. Nežmetdinov kuoli Kazanissa 3. kesäkuuta 1974.lähde?
Nežmetdinov kirjoitti ensimmäisen tataarinkielisen shakkioppaan (1953) . Hän julkaisi myös elämäkertansa, joka sisältää 100 peliä. (Elämäkerta on sittemmin julkaistu vuonna 2000 englanninkielisenä käännöksenä nimellä Nežmetdinov's Best Games of Chess, jonka on kustantanut Caissa Editions.)
Shakkityyli

Pelaajana Nežmetdinov oli hurja hyökkäyspelaaja, joka kukisti useita koviakin pelaajia. Hän voitti maailmanmestari Mihail Talin Bakussa vuonna 1961. Myöhemmin maailmanmestariksi kohonneen Boris Spasskin hän voitti Neuvostoliiton mestaruusturnauksessa 1957. . Toisaalta hän hävisi tuloksella 1–4 (2 tasapeliä ja 3 tappiota) sellaisille suurille puolustuspelaajille kuten suurmestari Viktor Kortšnoi  ja maailmanmestari Tigran Petrosjan.
Peli

Nežmetdinovin kuuluisin peli on voitto suurmestari Lev Polugajevskista 28. Venäjän mestaruusturnauksessa, joka pelattiin Sotšissa 1958. Pelissä musta uhraa kuningattarensa. Peliä pidetään yleisesti yhtenä 1900-luvun parhaista peleistä.
Polugajevski - Nežmetdinov, 28. Venäjän mestaruusturnaus, Sotši 1958:
1.d4 Rf6 2.c4 d6 3.Rc3 e5 4.e4 exd4 5.Dxd4 Rc6 6.Dd2 g6 7.b3 Lg7 8.Lb2 O-O 9.Ld3 Rg4 10.Rge2 Dh4 11.Rg3 Rge5 12.O-O f5 13.f3 Lh6 14.Dd1 f4 15.Rge2 g5 16.Rd5 g4 17.g3 fxg3 18.hxg3 Dh3 19.f4 Le6 20.Lc2 Tf7 21.Kf2 Dh2+ 22.Ke3 Lxd5 23.cxd5 Rb4 24.Th1 Txf4!! 25.Txh2 Tf3+ 26.Kd4 Lg7!! ”Hiljainen siirto”, jolla musta uhkaa tehdä valkeasta matin siirroilla 27...b5! ja 28...Rec6#. 27.a4 c5+ 28.dxc6 bxc6 29.Ld3 Rexd3+ 30.Kc4 d5+ 31.exd5 cxd5+ 32.Kb5 Tb8+ 33.Ka5 Rc6+ 0-1
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Polugajevski–Nežmetdinov, asema valkean 24:nnen siirron jälkeen
The Gifted (thaimaalainen televisiosarja)

| The Gifted> The Gifted – นักเรียนพลังกิฟต์ |
| --- | --- |
Tyyli:  draama
Kestoaika:  60 minuuttia
Pääosissa:   Korapat Kirdpan  Wachirawit Ruangwiwat  Apichaya Thongkham  Harit Cheewagaroon  Ramida Jiranorraphat  Atthaphan Phunsawat  Pattadon Janngeon  Napasorn Weerayuttvilai 
Alkuperämaa:   Thaimaa
Verkko:   One31
Esitetty:  5. elokuuta 2018 – 4. marraskuuta 2018
Jaksoja:  13
Aiheesta muualla
IMDb
The Gifted (thaiksi The Gifted – นักเรียนพลังกิฟต์; The Gifted - Nakrian Phalang Kif) on televisioyhtiö One31:n esittämä thaimaalainen televisiosarja. Sen päärooleissa ovat Korapat Kirdpan, Wachirawit Ruangwiwat, Apichaya Thongkham, Harit Cheewagaroon, Ramida Jiranorraphat, Atthaphan Phunsawat, Pattadon Janngeon ja Napasorn Weerayuttvilai.
Aiheesta muualla

The Gifted (thaimaalainen televisiosarja) Internet Movie Databasessa (englanniksi)
Pentecostal Assemblies of the World

| Pentecostal Assemblies of the World |
| --- | --- |
Suuntautuminen:  protestantismi
Teologia:  ykseyshelluntailaisuus
Toiminta-alue:   Yhdysvallat
Päätoimipaikka:  Indianapolis, Indiana
Perustettu:  1906
Julkaisut:  The Christian Outlook
Koulutus:  Aenon Bible College
Aiheesta muualla
Sivusto
Infobox OKVirheellinen NIMI-arvo: 
Pentecostal Assemblies of the World (lyh. PAW) on maailman vanhin ykseyshelluntailainen kirkkokunta. Kirkkokunnan teologiassa korostuu Jeesuksen nimeen kastaminen ja Pyhän Hengen kaste. Kirkkokuntaan kuuluu noin 1,5 miljoonaa jäsentä Yhdysvalloissa ja kansainvälisesti 2 miljoonaa. Kirkkokunta on pääosin afroamerikkalainen. Kirkkokunta perustettiin sen jälkeen, kun Azusa-kadun herätys levisi osavaltioihin.
Aiheesta muualla

Kirkkokunnan verkkosivusto (englanniksi)
| n k Helluntaiherätys Yhdysvalloissa |
| --- | --- |
Kirkkokunnat:  (Original) Church of God  Apostolic Faith Mission of Portland, Oregon  Assemblies of God International Fellowship  General Council of the Assemblies of God  Assemblies of the Lord Jesus Christ  Vineyard-liikeAssociation of Vineyard Churches  Bethel Ministerial Association  Bible Church of Christ, Inc.  Bible Way Church of Our Lord Jesus Christ World Wide, Inc.  Calvary Chapel  Christian Congregation in North America  Church of God (Cleveland, Tennessee)  Church of God Apostolic, Inc.  Church of God by Faith, Inc.  Church of God in Christ  Church of God of Prophecy  Church of God of the Apostolic Faith, Inc.  Church of God, Mountain Assembly, Inc.  Church of Our Lord Jesus Christ of the Apostolic Faith  Church of the Living God (Christian Workers for Fellowship)  Church of the Living God, the Pillar and Ground of the Truth, Inc.  Congregational Holiness Church  Elim Fellowship  Fellowship of Christian Assemblies  Full Gospel Assemblies International  Full Gospel Christian Assemblies International  Holiness Church of God  Independent, Charismatic Churches  International Church of the Foursquare Gospel  International Fellowship of Christian Assemblies  International Pentecostal Church of Christ  International Pentecostal Holiness Church  Open Bible Churches  Pentecostal Assemblies of the World  Pentecostal Church of God  Pentecostal Fire-Baptized Holiness Church  Pentecostal Free Will Baptist Church, Inc.  United Holy Church of America  United Pentecostal Church International  United Pentecostal Council of the Assemblies of God
Coloradon osavaltionyliopisto

| Coloradon osavaltionyliopisto> Colorado State University |
| --- | --- |
Perustettu:  1870
Tyyppi:  julkinen
Sijainti:  Fort Collins, Colorado  Yhdysvallat
Sivusto:  https://www.colostate.edu/
Coloradon osavaltionyliopisto (engl. Colorado State University, lyh. CSU) on Yhdysvaltain Coloradossa sijaitseva julkinen yliopisto. Yliopisto on perustettu vuonna 1870, ja se sijaitsee Fort Collinsin kaupungissa.
Aiheesta muualla

Yliopiston verkkosivusto (englanniksi)
1277

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Pariisin oppituomio Pariisin yliopistossa
Syntyneitä

Märta Eerikintytär, tanskalainen prinsessa
Kuolleita

Folke Johansson Ängel, Ruotsin arkkipiispa